السلام عليكم ورحمة الله وبركاته. جات لي سيدة قالت لي انا زوجي استشهد وترك لي تلات اطفال صغيرين. وانا قررت اني لا اتزوج واعيش لاطفالي واربيهم عشان يطلع منهم صلاح الدين
قلت لها ابوس ايدك تتجوزي عشان اطفالك لو عايزة يطلع منهم صلاح الدين صلاح الدين الايوبي لم تربيه امرأة مع احترامي جدا للنساء. لكن تربى على يد ابوه المجاهد الملك نجم الدين ايوب
او نجم الدين ايوب. وتعلم العسكرية على يد عمه اسد الدين شركوه. وتربى في الجهاد على يد الملك العادل نور الدين زنكي اللي رباه ابوه الملك العادل عماد الدين زنكي
لا يا ستي ارجوكي اتجوزي علشان اولادك ولكن اختاري زوج عارف دوره اللي هو دور الاب البديل لاولادك. ويكون موافق على القيام بهذا الدور يبقى لما اب يموت او يعتقل
ويترك اطفال صغار لازم يظهر في حياتهم ذكر اخر. يقوم بدور الاب البديل بيجي لهم كل يوم يشوفهم كل يوم بيلعب معهم كل يوم واحنا اتعلمنا بتاع النبي عليه الصلاة والسلام منين
لغة الجسد اللي كان النبي بيستخدمها. انا قريت زمان في كتاب سبل الهدى والرشاد في هدي خير العباد. حديس رواه هند ابن ابي هالة ان النبي صلى الله عليه وسلم
كان عندما يشير يشير براحة يده. مش بصباعه كده. مش بيشاور كده بصباع لا بيشاور كده. واذا تعجب قلبها يقلب ايده كده ها وكان يضرب بيده اليمنى باطن يده اليسرى
وكمان وصف لنا جسمه قال كان عريض الصدر آآ بعيدة بعيدة ما بين المنكبين آآ ضخم الكراديس. الله! يعني المفاصل بتاعته قوية وكبيرة انور المتجرد يعني المناطق اللي بلا شعر عنده منيرة
موصول ما بين اللبة والسرة بشعر يجري كالخط عارف الثديين والبطن مما سوى ذلك. يعني كمان شايف وبيوصف صدره وبطنه والشعر فين الاماكن بتاعته عنده شعر من بداية الرقبة نازل خط شعر الى السرة. بينما الصدر والبطن ما فيش فيهم شعر
اشعر الذراعين والمنكبين واعالي الصدر. الحتة دي فيها شعر والحتة دي فيها شعر. اشعر عنده شعر كتير فيها اه كل التفاصيل الشخصية دي مين اللي بيحكيها هند ابن ابي هالة ازاي هند ابن المفروض هند بنت! لأ هند ده ولد
وابوه ابو هلة طب لو هند ولد ما يبقى ابو هند بقى لكن له هالة ابو هالة ما هو هالة كمان ولد مين دول؟ هند وهلة الولاد دول هلا اولاد السيدة خديجة من زوجها الاولاني ابو هالة
يعني النبي عليه الصلاة والسلام كان الاب البديل خلوا بالكم بقى الاربعتاشر طفل تقريبا. من اولاد زوجاته هند وهالة ولدين وهند بنت. من زوج اسمه عتيق دول ولاد السيدة خديجة. فكان عندها هندين هند ولد وهند بنت وعندها هالة. ولد
اربعة اولاد ام سلمة. من ابي سلمة الله يرحمه. رضي الله عنهما او عنهم جميعا. ست ولاد اولاد سودة بنت زمعة حبيبة بنت رملة بنت ابي سفيان اللي هي حفيدة ابو سفيان
فبالنسبة لاربعتاشر طفل كان النبي ايه مش جوز امهم. لأ انا قصدي اقول الوصف دوت جوز الام ده عشان دايما في ازهانا جوز الام ده زوج الام ده بتبقى علاقته سيئة بولاده وولاده بيكرهوه
النبي كان هو الاب البديل. كانوا بيعشقوه عرفنا اوصافه الجسدية منهم هم هو مين اللي قال لنا ناكل ازاي عمر ابن ابي سلمة اللي هو ايه؟ ابن مين؟ ابن ام سلمة. يعني ربيب النبي صلى الله عليه وسلم
عمر ابن ابي سلمة رضي الله عنهما قال قال لي رسول الله يا غلام سم الله وكل بيمينك وكل مما يليك وحكى كثير جدا على فكرة من اداب الطعام فهم كانوا بيحبوا الجلوس معه مش مش جوز امهم لأ ده بيحبوا الجلوس معه ويحبوا النزر اليه ويشوفوه وهو بيغير ملابسه كمان
ودي مهمة جدا العورة المغلظة فقط تغطى. لكن يجب ان يكون فيه فرق بين الاماكن اللي في جسد الاب البديل وبين جسد الام الابن ممكن يشوف جسم ابوه عاري فيما عدا العورة المغلزة وينزل معه حمام السباحة والبحر والحاجات دي مهمة جدا
شفت بعنيا ناس عندها مشاكل بسببها والله مش عارف احلف لكم ولا اعمل ايه. انا عارف ان بعضكم مش مصدق اني بتكلم في الحاجات دي وشبه حاجات تافهة. والله دي حاجات مهمة جدا
شفت بعيني مشاكل بسبب الحاجات دي. اللي انتم شايفينها صغيرة وتافهة دي الامر التاني الميول المثلية لها علاقة بما يسمى بالنزرة الداخلية للنفس احيانا بتكون المشكلة ليست انجذاب لجنس اخر. لا. لنفس الجنس. لا. مش ايه؟ بيبقى نظرة الانسان لنفسه
دي بتحصل اكثر بين الاولاد اللي انتهكوا جنسيا في الصغر. الذكور. الاولاد لو انتهت جنسيا في الصغر لان عادة تم الذكر هو الذي يقترب من الانثى ليبدأ العلاقة الحميمية فلما هذا يحدث من شخص كبير لطفل بينشأ الطفل نظرته لنفسه انه انثى. بس محبوس في جسد ذكر
فيقول انا انا بعرف نفسي باني امرأة. وايه بقى في الغرب هنا بقى لازم تنادوني بانت مش انت وتجد في الشركات الكبرى الموزفين بيعرف اسمه والتايتل بتاعه والبروناونز يعني تناديه بايه
بيقول لك آآ تناديني بضمير المزكر ولا تناديني بضمير المؤنث ما تلاقي راجل ملوي هدومه كده وكاتب في الكارت الشخصي بتاعه والقوانين اصبحت تجبر الناس على مناداتهم بهذه الضمائر راجل دخل السجن في كندا
لانه رفض ينادي بنته بضمير المزكر واللي بيعرف نفسه انه بنت انه امرأة يدخل حمامات الستات ولما يسجن يسجن في سجن النساء بشرط ان يكون بدأ اجراءات التحول الجنسي. لو بدأ اجراءات التحول الجنسي نخش لسجن النساء
كانت النتيجة طبعا حوادس اغتصاب في سجون النساء وفي الحمامات العامة. فبقالنا خمس سنين البنات مش عارفين يكسبوا ميدالية دهبية واحدة. في كثير من الرياضات. لان فيه رجالة بينزلوا السباقات سباقات البنات ضدهم
في الاولمبياد يقول لك انا طراز جيندر ويثبت انه بدأ عملية التحول بينزل سباقات البنات وهو راجل العاب القوى السباحة آآ كل الرياضات طبعا المنافسة غير عادلة لان التكوين العضلي للرجل اقوى من التكوين العضلي للمرأة
وده على فكرة من الحاجات اللي هتفجر الحركة دي كيو لانه عاملين مشكلة فيها فالبنات ابتدوا يضايقوا بل وصل الامر ان في شباب يعرفوا نفسهم انهم قطط او كلاب اتفضلوا ادي المنازر
عاملين نفسهم كلاب طيب لا قدر الله لو ابنك جه وقال لك انا شايف نفسي قطة ولا كلمة ما تتكلمش معي نهائيا. مش هو ما تتكلمش معه ومقلعه هدومه وارميه على القطط وحطوا له اكل قطط
وما تقولوش كلمة بسبس له عشان ياكل. ولعوا دمه لغاية ما يتعدل ويتكلم زي البني ادمين انت استجبت لطلباته اهو. اه. حضرتك اكلمك. طيب. لما يعرف انه مش قطة ومش كلب يرجع تاني بقى ايه نتكلم معه
دي ما حصلتش لسه وسط عيالنا الحمد لله لانهم ما وصلوش لهذه الدرجة من الهبل. لسه مسألة تحويل الجنس بدأت توصل لاولاد المسلمين في الغرب مجرد ان الولد او البنت يبلغوا المدرسة بانهم عاوزين يحولوا جنسهم المدرسة بدون موافقة اولياء الامور ودي اخطر حاجة
دي دي بجد جريمة بتقعدهم مع متخصص نفسي اللي بيؤكد لهم مشاعرهم فورا ويعمل لهم خلاص اوكي انت عايز تبقى بنت اوكي انت شايف نفسك بنت خلاص ماشي ويبدأ كورس موقفات البلوغ
بحيس يتأخر بلوغ الولد او يتأخر بلوغ البنت. اللي مش مطلوب انه يبلغ قبل ما يتحول جنسيا فيدوا له حاجة بيسموها يعني مثبطات بلوغ ودي ممكن تسبب سرطان ويبدأوا يدوا له هرمونات بدون موافقة الاب والام تسع سنين
هرمونات فالولد بياخد هرمونات انوثة تكبر الثديين وتعطيه طابع انثوي والبنت يعطوها هرمونات ذكورة تخشن صوتها وتطلع لها شعر في جسمها زي الرجالة وعند مرحلة معينة خلاص بيتعمل استئصال للثديين
يصبح من المستحيل التراجع عن عملية التحول الجنسي وبالنسبة للولد يتم عملية استئصال للخصيتين اقصاء طيب من تجربة بقى ام شجاعة اسمها اه ايرن فرايداي في كاليفورنيا وقصتها اتعملت فيلم. على فكرة
بنتها وهي في سن اتناشر سنة من حوالي خمس سنين رجعت لها قالت لها انا ولد وتنادوني باسم كزا جون مسلا انا مش فاكر كان اسمي ايه فالام راحت وبدأت تتودد للمدرسين عشان تعرف هو العيال بتدرس ايه في حصة السقافة الجنسية
وفوجئت انها حطت ثقتها في مدرسة بتخون الامانة وبتدخل الشكوك في قلب العيال معزم الولاد فاكرين نفسهم بنات ومعظم البنات فاكرين فورا من تاني يوم البنت ما راحتش المدرسة ده بالكم ام شجاع جدا. وقصتها بتتدرس النهاردة
فورا ما فيش مدرسة مش دي المدرسة؟ دي مدرسة زبالة والله! فورا ما فيش مدرسة الموبايل اتسحب فورا رفضت انها توصل للبنت اي مكالمات من زمايلها. ما خلاص العلاقة بتتقطع. ودخلتها مدرسة خاصة بتقول ارحم شوية من المدرسة الحكومية
وعملت سورة جوة البيت. البيت كله بقى بوسترات ومتعلقة في كل حتة ضد الايديولوجي بتاعة كانك ماشي في حتة في سورة في البيت اه عشان تقول البنت انا امك اللي لغاية وقت قريب كنت شايفاني انسانة بتفهم وزكية ومثقفة
انا مش موافقة على هذا الكلام. ولن اتركك تضيعي نفسك. والعلاقة بينهم توترت جدا. والبنت بقت مش بتكلم امها وكل ما شفته تقول لي انا بكرهك والكلام ده وكل ما تشوفها
الام قالت اعملوا كده واتحملوا واوعوا تهينوا بنتها رجعت لعقلها خلال اقل من سنة والعلاقة اتحسنت تدريجيا وبتقول النهاردة بعد تلات سنين كل ما تشوف وشي تحضني وتبوسني وتقول لي يا احلى ام في الدنيا
بتقول ولو العلاقة ما كانتش اتحسنت وفضلت سيئة. انا يكفيني اني انقزت بنتي بص بتفكر ازاي يعني مستعدة تضحي بعلاقتها ببنتها وبايه وبحبها لها في سبيل انها تنقز مستقبلها موضوع المدارس بقى. عاوز اقول لحضراتكم اني
من خمسة وعشرين سنة في امريكا قبل ظهور كل الايديولوجيات المدمرة دي والله من خمسة وعشرين سنة قبل ما كل ده يظهر كنت بقول للناس ما تدخلوش ولادكم الا المدارس الاسلامية
يا اما تعلموهم في البيوت القوانين في الغرب بتسمح في البيوت والنهارده اصبح متقدم جدا. وله مناهج وله فيديوهات وله كل حاجة مش عن الولد هيتقطع ما يشوفش عيال تاني. لا ابدا. مجموعة عائلات بتعلم عيالها مع بعض في بيت كل واحد كل يوم
لكن المدارس الحكومية خطرها مدمر جدا على ولادنا في نهاية هذه الحلقات عاوز افكركم ان احنا جيل ربنا شرفه واختاره لمواجهة الغزو الفكري. زي ما اختار جيل وشرفه انه يواجه الغزو الصليبي. واختار جيل وشرفه انه يواجه غزو التتار. احنا الجيل اللي ربنا شرفه لمواجهة الغزو
ايدولوجي اللي فاكر الاسلام لا يستطيع انه اه اه يقف في وجه هذا الغزو يروح يتعلم دينه اللي فاكر الاسلام قادر انه يحمي نفسه بس من هذه الايديولوجيات برضو جاهل بقدرات الاسلام. الاسلام قادر على هزيمة هذه الايديولوجيات
بس نبقى احنا الجيل المحترم اللي بيواجه بشجاعة وحكمة وقوة. لازم نخطط ونفكر قبل ما نعمل كل حاجة السلام عليكم ورحمة الله. وما تنسوش تشتركوا في القناة وتعملوا شير للفيديو ولايك. او ديس لايك. لو الفيديو ما عجبكوش
ده بينشر المخاطر بتاعتها السلام عليكم. كل سنة وانتم طيبين